साइना नेहवाल
साइना नेहवाल (जन्म:१७ मार्च १९९०) भारतीय बैडमिंटन खिलाड़ी हैं। [2][3]। वह एक महीने में तीसरी बार प्रथम वरीयता पाने वाली अकेली महिला खिलाड़ी हैं। लंदन ओलंपिक २०१२ मे साइना ने इतिहास रचते हुए बैडमिंटन की महिला एकल स्पर्धा में कांस्य पदक हासिल किया। बैडमिंटन मे ऐसा करने वाली वे भारत की पहली खिलाड़ी हैं। २००८ में बीजिंग में आयोजित हुए ओलंपिक खेलों मे भी वे क्वार्टर फाइनल तक पहुँची थी। वह बीडबल्युएफ विश्व कनिष्ठ प्रतियोगिता जीतने वाली पहली भारतीय हैं। वर्तमान में वह शीर्ष महिला भारतीय बैडमिंटन खिलाड़ी हैं और भारतीय बैडमिंटन लीग में अवध वॉरियर्स की तरफ़ से खेलती हैं।
साइना भारत सरकार द्वारा पद्म श्री और सर्वोच्च खेल पुरस्कार राजीव गाँधी खेल रत्न पुरस्कार से सम्मानित हो चुकी हैं। उनका विवाह बैडमिंटन खिलाड़ी पी॰ कश्यप से हुआ है।
परिचय[संपादित करें]
साइना का जन्म 17 मार्च 1990 को हिसार, हरियाणा के एक जाट परिवार मेंं हुआ था। इनके पिता का नाम डॉ॰ हरवीर सिंह नेहवाल और माता का नाम उषा नेहवाल है। साइना साईं के नाम से बना है।[4] सायना ने शुरुआती प्रशिक्षण हैदराबाद के लाल बहादुर स्टेडियम, हैदराबाद में कोच नानी प्रसाद से प्राप्त किया। माता-पिता दोनोंं के बैडमिंटन खिलाड़ी होने के कारण सायना का बैडमिंटन की ओर रुझान शुरु से ही था। पिता हरवीर सिंह ने बेटी की रुचि को देखते हुए उसे पूरा सहयोग और प्रोत्साहन दिया।
सायना अब तक कई बड़ी उपलब्धियाँ अपने नाम कर चुकी हैं। वे विश्व कनिष्ठ बैडमिंटन विजेता रह चुकी हैं। ओलिम्पिक खेलों में महिला एकल बैडमिंटन का काँस्य पदक जीतने वाली वे देश की पहली महिला खिलाड़ी हैं। उन्होंने 2006 में एशियाई सैटलाइट प्रतियोगिता भी जीती है।
उन्होंने 2009 में इंडोनेशिया ओपन जीतते हुए सुपर सीरीज़ बैडमिंटन प्रतियोगिता का खिताब अपने नाम किया, यह उपलब्धि उनसे पहले किसी अन्य भारतीय महिला को हासिल नहीं हुई थी। दिल्ली में आयोजित राष्ट्रमंडल खेल में उन्होंने स्वर्ण पदक हासिल किया।
वर्ष 2015 में नई दिल्ली को योनेक्स सनराइज इंडिया ओपन सुपर सीरीज बैडमिंटन प्रतियोगिता के सेमीफाइनल में विश्व चैम्पियन जापान की युई हाशिमोतो को 44 मिनट में 21-15,21-11 से हराने के साथ ही दुनिया की शीर्ष वरीय खिलाड़ी बनी और फाइनल मैच में थाईलैंड की रत्चानोक इंतानोन को हराकर 29 मार्च 2015 को योनेक्स सनराइज इंडिया ओपन सुपर सीरीज बैडमिंटन टूर्नामेंट की महिला एकल ख़िताब की विजेता बनीं।
अप्रैल २०१५ में आधिकारिक रूप से उनकी विश्व रैंकिंग १ घोषित की गई। इस मुकाम तक पहुँचने वाली वे प्रथम भारतीय महिला बैडमिंटन खिलाड़ी हैं।[2][3]
पेशेवर जीवन[संपादित करें]
२००६-२००९[संपादित करें]
2006 में, सायना अंडर 19 राष्ट्रीय चैंपियन बनी और दो बार प्रतिष्ठित एशियन सैटेलाइट बैडमिंटन टूर्नामेंट (इंडिया चैप्टर) जीतकर इतिहास बनाया। वह ऐसा करने वाली पहली खिलाड़ी बनी। 2006 में वह एक 4 सितारा टूर्नामेंट, फिलीपींस ओपन जीतने वाली दूसरे भारतीय महिला बनीं और तभी से वह वैश्विक परिदृश्य पर छा गयीं। [5] 86 वें वरीयता वाली सायना ने टूर्नामेंट में प्रवेश कर, खिताब के लिए मलेशिया की जूलिया वोंग पेई जियान को हराने से पहले दुनिया की नंबर चार जू हुआवे और कई शीर्ष वरीयता प्राप्त खिलाड़ियों को अचेत करती चली गयी। उसी वर्ष सायना शीर्ष वरीय चीनी खिलाडी वांग यिहान के खिलाफ एक कठिन लड़ाई लड़ी लेकिन हार गए और 2006 बीडब्ल्युएफ विश्व कनिष्ठ बैडमिंटन प्रतियोगिता की उपविजेता बनीं। वह नौवीं वरीयता प्राप्त जापानी सायाका सातो को 21-9 21-18 हरा कर 2008 विश्व कनिष्ठ बैडमिंटन प्रतियोगिता जीतने वाली पहली भारतीय बनीं।
एक बेहद ही रोमांचक तीन गेम के मुकाबले में चतुर्थ वरीय विश्व की पाँचवीं श्रेष्ठ खिलाडी हाँग काँग की वाँग चेन को हराकर ओलम्पिक खेल के क़्वार्टर फाइनल में पहुचने वाली वो प्रथम भारतीय महिला बैडमिंटन खिलाडी बन गयीं। क़्वार्टर फाइनल में वह १६वीं वरीयता प्राप्त मारिया क्रिस्टीन युलिआंती से एक बेहद कड़े मुकाबले में हार गयीं। सितम्बर २००८ में उन्होंने मलेशिया की लीदिया चिया ली या को 21–8 21–19 से हराकर योनेक्स चाईनीज़ ताईपे ओपेन का खिताब जीता।।[3] साइना को २००८ में मोस्ट प्रॉमिसिंग प्लेयर का खिताब दिया गया।[6] इसके बाद दिसम्बर २००८ में वह विश्व सुपर सीरीज़ के सेमीफाइनल तक पहुँच गयीं।[7]
२१ जून २००९ को इंडोनेशिया ओपन जीतकर वह विश्व की सबसे प्रतिष्ठित बी डब्ल्यु एफ सुपर सीरीज जीतने वाली पहली महिला भारतीय खिलाडी बन गयीं।[8] उन्होंने फाइनल में चीन की वाँग लिन को १२-२१, २१-१८, २१-९ से हराया।
२०१०[संपादित करें]
साइना ने सफलतापूर्वक 2010 उबर कप फाइनल के क्वार्टर फाइनल चरण के लिए भारतीय महिला टीम का नेतृत्व किया। साइना विजेता टिने रासमुसेन से हारने से पहले 2010 आल इंग्लैंड सुपर सीरीज के सेमीफाइनल में पहुंचने वाली पहली भारतीय महिला बनीं। शीर्ष वरीयता प्राप्त साइना योनेक्स सनराइज बैडमिंटन एशिया चैंपियनशिप 2010 में चीन की गैरवरीय खिलाड़ी ली श्यूरुई से हारने से पहले सेमीफाइनल तक पहुंच गईं। साइना के कोच गोपीचंद ने उन्हें घरेलू दर्शकों के भारी समर्थन का खुद पर बहुत अधिक दबाव ना लेने की सलाह दी। साइना ने मलेशिया की वोंग मिउ चू को 2010 इंडिया ओपन ग्रां प्री गोल्ड में हराकर टूर्नामेंट में अपनी शीर्ष वरीयता को न्यायोचित ठहरा दिया। इस बीडब्ल्युएफ ग्रां प्री गोल्ड टूर्नामेंट को जीतकर उन्होंने $ 8280 के पुरस्कार राशि जीत ली। नेहवाल सिंगापुर ओपन सुपर सीरीज 2010 में फिर से नंबर 1 वरीयता प्राप्त कर चीन की विश्व चैंपियन लू लान को हराकर फाइनल में प्रवेश किया। साइना ने सिंगापुर ओपन के फाइनल में चीनी ताइपे की क्वालीफायर ताई जू यिंग को 21-18, 21-15 से हराकर अपने कैरियर का दूसरा सुपर सीरीज खिताब जीता। साइना ने इस बीडब्ल्युएफ सुपर सीरीज टूर्नामेंट को जीतकर 15,000 डॉलर की पुरस्कार राशि जीत ली और अपने कैरियर की शीर्ष वरीयता ३ पर पहुँच गयी।[9] साइना ने जापान की सयाका सातो को एक कठिन खेल में 21-19 / 13-21 / 21-11 से हराकर अपने इंडोनेशिया ओपन सुपर सीरीज खिताब का बचाव किया। यह उनका तीसरा सुपर सीरीज़ खिताब और इंडियन ओपन, सिंगापुर सुपर सीरीज के बाद लगातार तीसरा खिताब था।[10] उन्हे फिर से इस बीडब्ल्युएफ सुपर सीरीज टूर्नामेंट को जीतने के लिए $ 18,750 की शीर्ष पुरस्कार राशि मिली। 15 जुलाई 2010 को 64,791.26 अंक के साथ साइना नेहवाल केवल चीन की वांग यिहान से पीछे नंबर 2 पर अपने कैरियर के उच्चतम वरीयता पर पहुंच गईं। दूसरी वरीयता प्राप्त साइना टूर्नामेंट में पसंदीदा खिलाडी थी लेकिन सीधे सेटों में 8-21, 14-21 से चौथी वरीयता प्राप्त चीन की वांग शीझियान से हारकर पेरिस में हो रहे 2010 बीडब्ल्युएफ विश्व प्रतियोगिता से बाहर हो गईं। हालांकि उन्होंने इस टूर्नामेंट में हैदराबाद में खेले गये अपने पिछले सर्वश्रेष्ठ प्रदर्शन की बराबरी की लेकिन इस हार के बाद विश्व वरीयता में नंबर 3 पर पहुँच गईं।
२०११[संपादित करें]
२०१२-२०१३[संपादित करें]
२२ वर्ष की उम्र में अपने स्विस ओपन खिताब की सफलता पूर्वक रक्षा करते हुए साइना ने फाइनल में चीन की विश्व में दूसरी वरीयता प्राप्त खिलाडी वांग शिझियान को २१-१९, २१-१६ से हराया।[11] १० जून २०१२ को उन्होंने थाइलैंड की रत्चानोक इंथेनॉन को १९-२१, २१-१५, २१-१० से हराकर थाइलैंड ओपेन ग्रैंड प्रिक्स गोल्ड खिताब अपने नाम किया। इसी वर्ष वह मलेशिया ओपन के सेमीफाइनल और कोरिया ओपन के क़्वार्टर फाइनल में पहुँची थी। अपने तीसरे इंडोनेशिया ओपन सुपर सीरीज़ खिताब को जीतते हुए उन्होंने जून में विश्व की नंबर ३ खिलाडी ली श्यूरुई को फाइनल में 13–21, 22–20 21–19 से हराया।[12] इस वर्ष की उनकी सबसे बडी सफलता ४ अगस्त २०१२ को २०१२ लंदन ओलम्पिक के महिला एकल के काँस्य पदक के रूप में सामने आई जब चीन की उनकी प्रतिद्वंदी वांग झिन ने चोट लगने की वजह से बीच मैच में अपना नाम वापस ले लिया।[13] इसके बाद अक्टूबर में जर्मनी की जुलियान को फाइनल में हराकर उन्होंने डेनमार्क ओपेन खिताब भी जीता।[14]
२०१४[संपादित करें]
२६ जनवरी २०१४ को विश्व प्रतियोगिता की काँस्य पदक विजेता पी वी सिंधु को हराकर साइना इंडिया ओपन ग्रैंड प्रिक्स गोल्ड की विजेता बनी।[15] मार्च २०१४ में विश्व की चौथी वरीयता प्राप्त साइना चीन की वांग शिझियान से क़्वार्टर फाइनल में हारकर २०१० की आल इंगलैंड सुपर सीरीज प्रीमियर से बाहर हो गई।[16] २०१४ की ऑस्ट्रेलियन ओपेन सुपर सीरीज़ के सेमीफाइनल में शिझियान को हराकर उन्होंने आल इंगलैंड में हुई हार का बदला ले लिया। फाइनल में स्पेन की कैरोलिना मरीन को २१-१८, २१-११ से हराकर साइना ने ऑस्ट्रेलियन ओपेन सुपर सीरीज़ का खिताब अपने नाम कर लिया। इस जीत से वह विश्व में सातवें पायदान पर पहुँच गईं।[17] इसी तरह से चाइना ओपन सुपर सीरीज़ प्रीमियर में जापान की अकाने यामागुची को २१-१२, २२-२० से हराकर यह खिताब जीतने वाली वह पहली भारतीय महिला खिलाड़ी बनीं।
२०१५[संपादित करें]
स्पेन की कैरोलीना मरीन को फाइनल में 19-21, 25-23, 21-16 से हराकर पिछली विजेता साइना ने 2015 का इंडिया ओपन ग्रैंड प्रिक्स गोल्ड खिताब जीत लिया। इसके ठीक पहले आल इंगलैंड बैडमिंटन प्रतियोगिता के फाइनल में पहुँचने वाली पहली भारतीय महिला बनते हुए साइना कैरोलिना से ही फाइनल में 21-16, 14-21, 7-21 से हार गयी थीं।[18] २९ मार्च २०१५ को थाइलैंड की रत्चानोक को इंडियन ओपन सुपर सीरीज़ के फाइनल में हराकर वह विश्व की शीर्ष वरीय महिला बैडमिंटन खिलाड़ी बन गईं।[19]
२०१८[संपादित करें]
सायना नेहवाल ने 21वें राष्ट्रमंडल खेलों में अंतिम दिन रविवार को महिला एकल वर्ग का स्वर्ण पदक अपने नाम किया। सायना ने फाइनल में हमवतन पी.वी सिंधु को मात दी। ऐसे में इस स्पर्धा का रजत पदक भी भारत को ही मिला है। सायना ने भारत की झोली में 26वां स्वर्ण पदक[20] जीता! सायना ऐसे में राष्ट्रमंडल खेलों में दो स्वर्ण पदक जीतने वाली पहली भारतीय महिला बैडमिंटन खिलाड़ी बन गई हैं।
पेशेवर उपलब्धियाँ[संपादित करें]
पुरस्कार राशि[संपादित करें]
एकल में उपलब्धियाँ[संपादित करें]
- अनु. = अनुपस्थित
- क़्वा. फा. = क्वार्टर फाइनल
- सेफा = सेमी फाइनल
2008 ग्रीष्मकालीन ओलम्पिक[संपादित करें]
| width="50%" align="left" valign="top" |
2012 ग्रीष्मकालीन ओलम्पिक[संपादित करें]
|}
अन्य सफलताएँ[संपादित करें]
पुरस्कार[संपादित करें]
- अर्जुन पुरस्कार (2009)
- राजीव गाँधी खेल रत्न पुरस्कार (2009–2010)[22]
- पद्म श्री (2010)[23]
- २०१२ लदंन ओलम्पिक में काँस्य पदक के लिए -
- १ करोण रूपए हरियाणा सरकार की तरफ से।[24]
- ५० लाख रूपए राजस्थान सरकार की तरफ से।[25]
- ५० लाख रूपए आँध्र प्रदेश सरकार की तरफ से।[26]
- १० लाख रूपए भारतीय बैडमिंटन संघ की तरफ से।[27]
- मंगलायतन विश्वविद्दालय की तरफ से डॉक्टरेट की मानक उपाधी[28]
प्रमुख खिलाड़ियों के विरुद्ध प्रदर्शन[संपादित करें]
तुलनात्मक अध्ययन में विश्व-स्तरीय खिलाड़ी सम्मिलित हैं।
(अंतिम बार १५ मार्च, २०२२ को सम्पादित किया गया)
सन्दर्भ[संपादित करें]
- उद्धृत
- ↑ "प्रोफाईल: साइना नेहवाल". ओलंपिक गोल्ड क़्वेस्ट. 24 सितंबर 2010. मूल से 31 मार्च 2015 को पुरालेखित. अभिगमन तिथि २०१५-०४-०३.
- ↑ अ आ इ विमल मोहन (2 अप्रैल 2015). "साइना नेहवाल बन गईं नंबर 1, पहली बार भारतीय महिला बैडमिंटन खिलाड़ी का नाम सबसे ऊपर". एनडीटीवी. मूल से 10 अप्रैल 2015 को पुरालेखित. अभिगमन तिथि 4 अप्रैल 2015.
- ↑ अ आ इ ई उ "बी.डबल्यु.एफ़ वर्ल्ड रैंकिंग्स - बी.डबल्यु.एफ़". Bwfbadminton.org. मूल से 18 अप्रैल 2015 को पुरालेखित. अभिगमन तिथि २०१५-०५-११. सन्दर्भ त्रुटि:
अमान्य टैग है; "वरीयता" नाम कई बार विभिन्न सामग्रियों में परिभाषित हो चुका है
- ↑ विवेक शुक्ला (४ अगस्त २०१२). "आईना: साइना नेहवाल, बैडमिंटन खिलाड़ी 'जज्बे से दूर की निराशा'". दैनिक भास्कर. अभिगमन तिथि ९ जुलाई २०१५.
- ↑ "Saina creates history, wins Philippines Open" [साइना ने इतिहास बनाया, फिलीपींस ओपन जीती।] (अंग्रेज़ी में). द हिन्दू. २९ मई २००६. मूल से 27 जुलाई 2013 को पुरालेखित. अभिगमन तिथि ९ जुलाई २०१५.
- ↑ "Saina revels in global fame as Most Promising Player of 2008" [मोस्ट प्रॉमिसिंग प्लेयर 2008] (अंग्रेज़ी में). द इंडियन एक्सप्रेस. ९ दिसम्बर २००८. मूल से १३ जनवरी २००९ को पुरालेखित.
- ↑ "Saina wins praises, not prize money" [साइना ने इनाम जीता, इनाम की राशी नहीं] (अंग्रेज़ी में). द इंडियन एक्सप्रेस. २१ दिसम्बर २००८. मूल से 11 दिसंबर 2010 को पुरालेखित. अभिगमन तिथि ९ जुलाई २०१५.
- ↑ "वरीयता नहीं खेल पर ध्यान दूंगी: साइना". बीबीसी हिन्दी. २५ जून २००९. मूल से 2 सितंबर 2015 को पुरालेखित. अभिगमन तिथि ९ जुलाई २०१५.
- ↑ "SamayLive: Saina becomes World No3" [साइना बनीं विश्व नंबर ३] (अंग्रेज़ी में). सहारा समय. २४ जून २०१०. मूल से 8 जुलाई 2013 को पुरालेखित. अभिगमन तिथि ९ जुलाई २०१५.
- ↑ सुब्रमण्यम, वी॰वी॰ (27 जुन 2010). "Saina Nehwal clinches third Super Series title" [साइना ने तीसरा सुपर सीरिज़ खिताब जीता]. द हिन्दू (अंग्रेज़ी में). चेन्नई. मूल से 9 नवंबर 2013 को पुरालेखित. अभिगमन तिथि 11 मई 2015.
|date=में तिथि प्राचल का मान जाँचें (मदद)
- ↑ "Saina Nehwal defends Swiss Open title" [साइना ने बचाया स्विस ओपन खिताब] (अंग्रेज़ी में). द टाइम्स ऑफ इंडिया. १८ मार्च २०१२.
- ↑ पीटीआई (१७ जून, २०१२). "Saina Nehwal wins Indonesia Open" [साइना ने जीता इंडोनेशिया ओपन] (अंग्रेज़ी में). एनडीटीवी. मूल से 1 जुलाई 2015 को पुरालेखित. अभिगमन तिथि 1 जुलाई 2015.
|date=में तिथि प्राचल का मान जाँचें (मदद)
- ↑ "Saina Nehwal: 2012 has been best year of my career" [साइना नेहवाल: २०१२ मेरे कैरियर का सवश्रेष्ठ वर्ष रहा।] (अंग्रेज़ी में). एनडीटीवी. २९ नवंबर २०१२. मूल से 18 मई 2015 को पुरालेखित. अभिगमन तिथि ११ मई २०१५.
- ↑ "YONEX Denmark Open 2012" [योनेक्स डेनमार्क ओपेन २०१२ के नतीज़े] (अंग्रेज़ी में). २३ अक्टूबर २०१२. मूल से 3 सितंबर 2017 को पुरालेखित. अभिगमन तिथि ९ जुलाई २०१५.
- ↑ "Saina Nehwal dedicates her Indian Open Title to Gopichand, Parents" [साइना नेहवाल ने अपना इंडियन ओपेन खिताब अपने अभिभावकों व गोपीचंद के नाम किया।]. आईएएनएस (अंग्रेज़ी में). बिहार प्रभा समाचार. मूल से 4 मार्च 2016 को पुरालेखित. अभिगमन तिथि 1 जुलाई 2015.
- ↑ विशाल कुंगवानी (8 मार्च 2014). "Saina Nehwal loses in the quarter-finals of the 2014 All England Badminton Championships - Sportskeeda" [2014 आल इंगलैंड बैडमिंटन प्रतियोगिता के क़्वार्टर फाइनल में हारीं साइना नेहवाल] (अंग्रेज़ी में). Sportskeeda.com. मूल से 24 सितंबर 2015 को पुरालेखित. अभिगमन तिथि 11 मई 2015.
- ↑ "Saina Nehwal wins Women's Singles Tile of Australian Open 2014" [साइना नेहवाल ने जीता ऑस्ट्रेलियन ओपेन २०१४ का खिताब]. आईएएनएस (अंग्रेज़ी में). बिहार प्रभा. मूल से 30 दिसंबर 2014 को पुरालेखित. अभिगमन तिथि १ जुलाई २०१५.
- ↑ "ऑल इंग्लैंड ओपन: फाइनल में हारीं सायना नेहवाल, स्पेन की कैरोलीना मरीन बनी चैंपियन". आज तक. बर्मिंघम: aajtak.in. 8 मार्च 2015. मूल से 18 मई 2015 को पुरालेखित. अभिगमन तिथि ११ मई २०१५.
- ↑ "साइना बनीं दुनिया की नंबर वन खिलाड़ी". बीबीसी. नई दिल्ली: www.bbc.co.uk. 28 मार्च 2015. मूल से 12 मई 2015 को पुरालेखित. अभिगमन तिथि ११ मई २०१५.
- ↑ "CWG: भारत ने कुल 66 पदक जीते". Naya India Team. 15 April 2018. मूल से 21 अप्रैल 2018 को पुरालेखित. अभिगमन तिथि 20 अप्रैल 2018.
- ↑ "Saina Nehwal-Prize Money" [पुरस्कार राशि]. बीडब्ल्युएफ. अभिगमन तिथि २०१५-०९-१८.[मृत कड़ियाँ]
- ↑ खेलनामा न्यूज़ डेस्क (२२ अगस्त २०१३). "List of Rajiv Gandhi Khel Ratna awardees" [राजीव गाँधी खेल रत्न विजेताओं की सूची] (अंग्रेज़ी में). खेलनामा डॉट कॉम. मूल से 15 फ़रवरी 2014 को पुरालेखित. अभिगमन तिथि २९ जून २०१५.
- ↑ "Padma Awards 2010" [पद्म पुरस्कार २०१० -सूची] (अंग्रेज़ी में). culturopedia.in. 25 जनवरी 2010. मूल से 20 अगस्त 2015 को पुरालेखित. अभिगमन तिथि 29 जून 2015. नामालूम प्राचल
|access_date=की उपेक्षा की गयी (मदद)
- ↑ पवन नारा -बीबीसी संवाददाता (४ अगस्त २०१२). "हरियाणा ने दिए सबसे ज़्यादा ओलंपिक खिलाड़ी". बीबीसी. मूल से 25 अगस्त 2015 को पुरालेखित. अभिगमन तिथि २९ जून २०१५.
- ↑ पीटीआई २०१२-०८-१३ (13 अगस्त 2012). "Rajasthan announces cash awards for Olympic winners Vijay Kumar, Sushil Kumar, Mary Kom, Saina Nehwal and others" (अंग्रेज़ी में). एकोनॉमिक टाइम्स. मूल से 2 जुलाई 2017 को पुरालेखित. अभिगमन तिथि 29 जून 2015.
- ↑ "साइना को 50 लाख रूपये का नकद पुरस्कार देगी आंध्र सरकार". समय लाईव. ७ अगस्त २०१२. मूल से 1 जुलाई 2015 को पुरालेखित. अभिगमन तिथि 1 जुलाई 2015.
- ↑ "BAI announces Rs 10 lakh award for Saina Nehwal" [बैडमिंटन संघ ने साइना को १० लाख रूपए पुरस्कार की घोषणा की।]. इंडियन एक्सप्रेस (अंग्रेज़ी में). २२ जून २०१२. मूल से 17 मार्च 2013 को पुरालेखित. अभिगमन तिथि २९ जून २०१५.
- ↑ पीटीआई (२०१२-११-०४). "Now She is Dr. Saina Nehawal" [अब ये हैं डॉक्टर साइना नेहवाल] (अंग्रेज़ी में). मूल से 2 फ़रवरी 2014 को पुरालेखित. अभिगमन तिथि २९ जून २०१५.
- सामान्य
- सिंघ, अमनप्रीत (6 जनवरी 2007). "साइना: द अन्टोल्ड स्टोरी (हिन्दी में) -> (साइना: एक अनसुनी कहानी)". द ट्रिब्युन. मूल से 17 अगस्त 2008 को पुरालेखित. अभिगमन तिथि 14 अगस्त 2008.
- ट्रिब्युट टू इंडियन स्टार, साइना नेहवाल
बाहरी कड़ियाँ[संपादित करें]
- लेख जिनमें संभावित तिथि के आंकड़े प्रयोग हुए हैं-सितम्बर 2015
- भारत के खिलाड़ी
- 1990 में जन्मे लोग
- जीवित लोग
- भारतीय महिला बैडमिंटन खिलाड़ी
- राष्ट्रमंडल खेलों के पदक प्राप्तकर्ता
- हिसार के लोग
- भारत के ओलम्पिक खेल पदक विजेता
- आंध्र प्रदेश के खिलाड़ी
- हरियाणा के खिलाड़ी
- पद्मश्री प्राप्तकर्ता
- राजीव गांधी खेल रत्न के प्राप्तकर्ता
- 2016 ओलम्पिक में भारत के खिलाड़ी
- पद्मश्री,2010
awa_Deva awa_Deva awa_Deva hin_Deva awa_Deva awa_Deva awa_Deva awa_Deva awa_Deva hin_Deva hin_Deva awa_Deva awa_Deva awa_Deva hin_Deva awa_Deva hin_Deva hin_Deva awa_Deva hin_Deva awa_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva awa_Deva awa_Deva mai_Deva eng_Latn mai_Deva unk hin_Deva hin_Deva mai_Deva mai_Deva mai_Deva awa_Deva awa_Deva bho_Deva awa_Deva awa_Deva hin_Deva hin_Deva awa_Deva hin_Deva hin_Deva npi_Deva awa_Deva awa_Deva mai_Deva hin_Deva awa_Deva awa_Deva bho_Deva hin_Deva awa_Deva awa_Deva awa_Deva hin_Deva awa_Deva awa_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva hin_Deva hin_Deva awa_Deva hin_Deva awa_Deva awa_Deva mag_Deva awa_Deva kas_Deva hin_Deva hin_Deva awa_Deva awa_Deva mag_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva san_Deva